Predkladacia správa

Správu o činnosti hlavného hraničného splnomocnenca Slovenskej republiky za rok 2007 predkladá na rokovanie vlády Slovenskej republiky podpredseda vlády a minister vnútra na základe čl. 4 ods. 2 Štatútu hlavného hraničného splnomocnenca Slovenskej republiky, schváleného uznesením vlády č. 126 z 13. februára 2003. Materiál obsahuje prehľad o vyhodnotení činnosti a dosiahnutých výsledkoch hlavného hraničného splnomocnenca Slovenskej republiky v zmysle medzinárodných zmlúv  za rok 2007. 

Predložený materiál nemá finančný, ekonomický a environmentálny vplyv a ani vplyv na zamestnanosť a podnikateľské prostredie.

Vzhľadom na informatívny charakter materiálu, správa nebola predmetom pripomienkového konania v súlade s ustanovením čl. 10 ods. 6 písm. a) Smernice na prípravu a predkladanie materiálov na rokovanie vlády Slovenskej republiky.
 
Vláde Slovenskej republiky  sa navrhuje predložený materiál vziať na vedomie.